hu en hu hu hu hbs_lat hu hu hu ko uk kk hu hu hu hu de tl hu hu hu hu hu hu en hu hu hu hu hu hu en hu hu hu hu hu hu hu hu hu hu hu en hu hu es hu hu en hu en en fr en hu
Akadozó játék és vereség Győrben
AGROFEED ETO UNI GYŐR U23 – VÁRPALOTAI BÁNYÁSZ 28:23 (16:12)
V.: Bacs József és Váltó Ádám Tamás
VBSK: Csomay, Bogdány (kapusok) – Végh, Foki M. 1, Fülöp 5, Zergi, Somogyi, Bajnóczi 3, Hegyi 3, Gáspár, Csóka 7, Fenyvesi, Ignácz, Borbély, Dröszler 4
Kiállítás: 4 ill. 8 perc
7m-es: 5/3 ill. –
Noha egy jó formában lévő Várpalotai Bányász utazott a Rába partjára, azért a mérkőzés előtt már voltak nyugtalanító előjelek.
Tolnai betegség miatt nem tarthatott a csapattal, Dobos sérülés miatt hiányzott, Ignácz sérülése után még távol van a 100%-os állapottól, Győrben pedig senki nem mehet biztosra, ha vannak az NB1B csapatukból visszajátszók.
További baljós előjel volt a játékvezető páros személye, akik ha rangadót fújtak eddig nekünk idegenben (Győr, Tarján) még sosem sikerült nyernünk.
Rögtön az első perc zárásaként bűntetőt dobhattak a hazai zöld-fehérek és Mátés góljával meg is szerezték a vezetést. Ezt még Csóka Balázs kiegyenlítette, de az újabb győri találatot több elpuskázott lehetőség követte mindkét csapat részéről. Újabb gólt a VBSK szerzett és lett újra döntetlen Bajnóczi révén. (2:2) A túloldalon Csomay védte Mátés lövését, de a palotai ellentámadást Csóka sem tudta gólra váltani. A hazaiak Sövegjártó góljával szereztek újra vezetést és Décsi védését követően Herkovits találatával először volt több gólos különbség a két csapat között.(4:2) Egy újabb Décsi védést követően pedig már 3 gólosra hízott a győri előny (5:2), amit Fülöp és Bajnóczi Máté góljával ismét minimálisra csökkentett a Palota.(5:4)
A következő percekben felváltva estek a gólok,de a félidő utolsó harmadára kissé fonalat veszített a Bányász és a 20.percre már 5 góllal vezetett az ETO (12:7). A félidő utolsó 10 percében aztán ismét több eladott labda és elhibázott lövés mindkét oldalon,de a lefújás előtt Dröszler még betalált, így 4 gólra közelítette meg ellenfelét a Bányász csapata.
A szünetben volt mit megbeszélniük a palotai fiúknak. Sajnos a térfélcserét követően is a hazaiak kezdtek jobban és a Gaál gólját követő percekig tartó gólcsendet ismét két győri találat törte meg. Ezzel már 19:12 volt a zöldeknek. A 37. percben palotai támadásnál Fülöp ellen fújtak technikait a játékvezetők, amivel nem értettek egyet a vendég kispadon ülők. A sípmesterek egy 2 perces kiállítással jelezték (Szedlák Tamás másodedző kapta), nem tűrik a kritikát. Az emberelőnyt és az azt követő időszakot az ETO kíméletlenül kihasználta és a 41.percre már 10 góllal vezethettek a vörös-feketék ellen. (23:13) Ezután hosszú percekig nem talált a hálóba a hazai gárda és a VBSK az utolsó tíz percre újra feljött 5 gólra. (50.p.:Foki Máté góljával 25:20)
Sajnos ezután ismét 7-re növelte előnyét a Győr, majd percekig nem láthatott újabb gólt a kilátogató néhány néző. Az 57. percben aztán ismét a vendégek kispadja felé villant egy lap, ezúttal piros. Vezetőedzőnk Soha Gergő vélemény nyilvánítását “honorálták” ekképpen az önérzetes sípmesterek.
Úgy látszott ez a kis közjáték a hazaiakat zavarhatta meg jobban, mert ezt követően Hegyi, majd a 7 góljával a mezőny legeredményesebbjének bizonyuló Csóka szerzett gólt, gyakorlatilag ezzel kialakítva a 28:23-as végeredményt.
Nehéz mérkőzésre számíthattunk a hiányzók és az ellenfél erőssége miatt, emellett a játék is akadozott néha, ehhez hozzáadva a játékvezetést, amiről sokat elmond, hogy dobott hétméteres nélkül zártuk a mérkőzést…. Ezek, így együtt nem eredményeztek győzelmet Győrben. Nem sikerült visszavágni a tavalyi fiaskóért, de nincs sok idő búslakodni. A következő fordulóban a tabellán közvetlenül a Bányász mögött tanyázó Veszprém KKFT U23 lesz az ellenfelünk és biztosak lehetünk benne, győzni érkeznek Várpalotára Éles József tanítványai.
Sok gól, kevés néző – Kötelező győzelem a Lipót ellen
Nagy csatában vertük megyei riválisunkat
VBSK - Komárom VSE 2022/23 Várpalotai Bányász SK - Komárom VSE 19:28 (11:13) VBSK:Csomay,Jámbor(k) - Elekes 2,Szöllőskei 3,Végh 4,Erőss,Fülöp 1,Dobos M,Somogyi 4,Hegyesi 4,Járási,Gáspár I. 1,Borbély M,Gáspár R,Hanák,Borbély A.Vezetőedző:Soha Gergő ... See MoreSee Less
Share on Facebook Share on Twitter Share on Linked In Share by Email
© Várpalotai Bányász S.K.